
Par servitūta ceļu noteikšanu zemes vienībai ar kadastra apzīmējumu 5001 006 0051

Izskatīts […] (turpmāk – iesniedzēja), 2026.gada 9.jūlija iesniegums (Gulbenes novada pašvaldībā saņemts 2026.gada 9.jūlijā un reģistrēts ar Nr. GND/5.13.3/26/1718-Z), kurā lūdz nodrošināt servitūta ceļu uz iesniedzējas piederošo zemes vienību ar kadastra apzīmējumu 5001 006 0051 pa Gulbenes novada pašvaldībai īpašumā esošo zemes vienību ar kadastra apzīmējumu 5001 006 0299.
Zemes vienība ar kadastra apzīmējumu 5001 006 0051 1593 m2 platībā ietilpst nekustamā īpašuma Krasta iela 7, Gulbene, Gulbenes novads, kadastra numurs 5001 006 0051, sastāvā. Iesniedzējas īpašuma tiesības uz minēto īpašumu nostiprinātas Vidzemes rajona tiesas Gulbenes pilsētas zemesgrāmatas nodalījumā Nr. 994, pamatojoties uz tiesneses Sandras Vītolas 2022.gada 12.septembra lēmumu, (žurnāls Nr. 300005684520).
Pašvaldību likuma 10. panta pirmās daļas 16. punkts nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu, savukārt 21. punkts nosaka, ka tikai domes kompetencē ir pieņemt lēmumus citos ārējos normatīvajos aktos paredzētajos gadījumos. 
Saskaņā ar likuma “Par autoceļiem” 6.1 panta pirmo daļu, ja kāda īpašnieka zemes gabalu, kuru viņš ieguvis sakarā ar īpašuma tiesību atjaunošanu vai zemes privatizāciju, pievedceļš nesavieno ar valsts vai pašvaldības ceļu, šādam īpašniekam ir servitūta tiesības lietot braukšanai citos zemes gabalos esošos ceļus vai ierīkot tos no jauna. Šā panta otrā daļa nosaka, ka servitūtu nodibina Civillikumā noteiktajā kārtībā. 
Atbilstoši Civillikuma 1231. pantam servitūtus nodibina ar likumu, ar tiesas spriedumu, ar līgumu vai testamentu. Civillikuma 1232. panta pirmā  daļa nosaka, ka ar līgumu vai testamentu iegūt nekustamam īpašumam par labu servitūtu vai arī viņu ar to apgrūtināt var tikai viņa īpašnieks.
Gulbenes novada pašvaldības īpašuma tiesības uz nekustamo īpašumu Krasta iela 5A, Gulbene, Gulbenes novads, kadastra numurs 5001 006 0267, kas sastāv no zemes vienības ar kadastra apzīmējumu 5001 006 0299 5472 m2 platībā, nostiprinātas 2026. gada 27.janvārī saskaņā ar tiesneses Baibas Lielpēteres lēmumu (žurnāls Nr. 300008493955), par ko izdarīts ieraksts Gulbenes pilsētas zemesgrāmatas nodalījumā Nr. 100000952585.
Civillikuma 1158. pants nosaka, ka, ja nodibinot ceļa servitūtu nekas nav teikts par ceļa platumu, tad kājceļam jābūt vienu metru, bet lopu ceļam vai braucamam ceļam vismaz četri ar pusi metrus platam.
Gulbenes novada pašvaldības domes 2023.gada 21.decembra saistošo noteikumu Nr.24 “Gulbenes novada pašvaldības nolikums” 25.16.apakšpunktā noteikts, ka izpilddirektors slēdz privāto tiesību līgumus apstiprinātā budžeta ietvaros. 
Ņemot vērā minēto, pamatojoties uz Pašvaldību likuma 10.panta pirmās daļas 16. un 21.punktu, Civillikuma 1158., 1231. un 1232. pantu un Gulbenes novada pašvaldības domes 2023.gada 21.decembra saistošo noteikumu Nr.24 “Gulbenes novada pašvaldības nolikuma” 25.16.apakšpunktu, un ievērojot Gulbenes novada pašvaldības domes Attīstības un tautsaimniecības komitejas sēdes ieteikumu, atklāti balsojot: ar  balsīm "Par"–, "Pret" – , "Atturas" –, Gulbenes novada pašvaldības dome NOLEMJ:
1. [bookmark: _Hlk231211938]PIEKRIST ceļa servitūta (braucamais ceļš) 3,0 m platumā un 23 m garumā, nodibināšanai Gulbenes novada pašvaldībai piederošā nekustamā īpašuma, kadastra numurs 5001 006 0267, sastāvā ietilpstošajā zemes vienībā ar kadastra apzīmējumu 5001 006 0299 par labu nekustamā īpašuma Krasta iela 7, Gulbene, Gulbenes novads, kadastra numurs 5001 006 0051, sastāvā ietilpstošajai zemes vienībai ar kadastra apzīmējumu 5001 006 0051, atbilstoši izkopējumam no digitālās kadastra kartes (Pielikums).
2. UZDOT Gulbenes novada Centrālās pārvaldes Īpašumu pārraudzības nodaļai sagatavot līgumu par ceļa servitūta nodibināšanu saskaņā ar šī lēmuma 1.punktu un pirms līguma parakstīšanas līguma projektu iesniegt Gulbenes novada Centrālās pārvaldes Juridiskajai un personālvadības nodaļai saskaņošanai.
3. Gulbenes novada pašvaldības izpilddirektorei noslēgt līgumu par šā lēmuma 1.punktā noteiktā ceļa servitūta nodibināšanu ar nekustamā īpašuma Krasta iela 7, Gulbene, Gulbenes novads, kadastra numurs 5001 006 0051, īpašnieci […].



Gulbenes novada pašvaldības domes priekšsēdētājs 	                                     N. Mazūrs

Servitūta ceļa atrašanās vietas shēma

